 Azam imepangwa kuanza na El- Merreikh ya Sudan katika mechi ya awali ya michuano ya Ligi ya Mabingwa Februari mwaka huu.Akizungumza na gazeti hili msemaji wa Azam Jaffar Iddi alisema kikosi cha timu hiyo kinatarajiwa kuondoka nchini kati ya Januari 28 na Februari 3 kuelekea Lubumbashi. “Lubumbashi tutacheza mechi tatu za kirafiki na TP Mazembe, Zesco ya Zambia na Don Bosco.Mwaka jana Azam ilishiriki michuano ya Kombe la Shirikisho lakini haikufika mbali baada ya kutolewa na Ferroviario de Nampula katika hatua za awali. Azam kwa sasa iko nafasi ya pili kwenye msimamo wa ligi ikiwa na pointi 14 sawa na Yanga iliyo nafasi ya tatu.Timu hiyo iliondoka Dar es Salaam jana asubuhi kuelekea Zanzibar kwenye michuano ya Kombe la Mapinduzi ambapo itacheza mechi yake ya kwanza leo dhidi ya mabingwa watetezi KCCA ya Uganda.